《谢主簿示杂文》
宋代·刘敞

少不学为吏，僶俛亦非良。终日簿书间，忽疑鬓发苍。

无闻畏后生，素习成兼忘。吾子岂独迷，相从道文章。

上论圣贤心，下救世俗荒。磊落古人风，粲然在我旁。

精莩眩日月，爰居惑铿锵。置此但为好，切磋非所望。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。